Γλυκιά μυζηθρόπιτα χωρίς φύλλο από τον Στέλιο Παρλιάρο
Γλυκιά μυζηθρόπιτα, το ελληνικό τσίζκεϊκ! Είναι μια γλυκιά πίτα χωρίς φύλλο, που φτιάχνεται με διάφορες παραλλαγές σε αρκετές περιοχές.
250 γρ. βούτυρο αγελαδινό, 450 γρ. ζάχαρη, 1 κιλό μυζήθρα ανάλατη, 1 σφηνάκι (περίπου 50 ml) κονιάκ, 60 γρ. κορν φλάουρ, 6 αυγά, κατά προτίμηση βιολογικά, χωρισμένοι οι κρόκοι από τα ασπράδια, χυμός και ξύσμα από 1 λεμόνι, ακέρωτο και κατά προτίμηση βιολογικό, 150 γρ. αμύγδαλα λευκά, τριμμένα στο μούλτι σε σκόνη, μέλι και κανέλα για το σερβίρισμα
Για τη γλυκιά μυζηθρόπιτα χωρίς φύλλο, βάζουμε τη μυζήθρα, σε δόσεις, στο μπλέντερ και χτυπάμε ώστε να πολτοποιηθεί καλά και να αποκτήσει λεία υφή.Χτυπάμε στον κάδο του μίξερ, με το σύρμα, ή σε ένα μπολ, με το μίξερ χειρός, τα ασπράδια με τα 100 γρ. από τη ζάχαρη σε μέτρια ταχύτητα, μέχρι να σχηματιστεί μια σφιχτή μαρέγκαΜεταφέρουμε τη μαρέγκα σε ένα μπολ και καθαρίζουμε τον κάδο του μίξερ. Βάζουμε το βούτυρο και την υπόλοιπη ζάχαρη (350 γρ.) και τα χτυπάμε με το «φτερό» μέχρι να ενωθούν. Χωρίς να σταματήσουμε το χτύπημα, ρίχνουμε έναν-έναν τους κρόκους.Συνεχίζοντας το χτύπημα, προσθέτουμε με τη σειρά τη μυζήθρα, την αμυγδαλόσκονη, το κορν φλάουρ, το ξύσμα, το χυμό λεμονιού και το κονιάκ.Στο τέλος, προσθέτουμε τη μαρέγκα και τη «διπλώνουμε» μέσα στο μείγμα με απαλές κινήσεις με μια σπάτουλα. Προθερμαίνουμε το φούρνο στους 180° CΒουτυρώνουμε και αλευρώνουμε ένα ταψί διαμέτρου 24 - 26 εκ. και ψήνουμε για 50 λεπτά. Σερβίρουμε τη γλυκιά μυζηθρόπιτα σε κομμάτια με μέλι και κανέλα.
Αμύγδαλα,Αυγά,Τυρί